Vandana Shiva

Vandana Shiva (s. 5. marraskuuta 1952 Dehradun, Intia) on intialainen filosofi, tutkija, ympäristöaktivisti, ekofeministi ja kirjailija. Shiva painottaa muun muassa luonnon monimuotoisuuden säilyttämistä, sosiaalista ja ekologista tasa-arvoa sekä luonnon huomioon ottamista erityisesti maataloudessa (esimerkkinään Intian omavaraiset viljelijät, jotka usein ovat naisia) visionaan sosiaalisesti ja ekologisesti kestävä yhteiskunta.

Shiva on arvostellut muun muassa länsimaista tiedettä, globalisaatiokehitystä ja monikansallisia yhtiöitä. Hän kannustaa aktiiviseen protestiin monikansallisia yhtiöitä ja vapaakauppaa vastaan, paitsi kirjoitetulla sanalla ja tutkimuksilla, myös väkivallattomien mielenosoitusten avulla. Shivalle myönnettiin Right Livelihood -palkinto vuonna 1993 ("for placing women and ecology at the heart of modern development discourse"). Hän on Espanjan sosialistipuolueen ajatushautomon Fundacion IDEAS jäsen.

 Tausta 
Shiva opiskeli Kanadassa ja väitteli hiukkasfysiikasta vuonna 1978.

 Geenimuuntelun vastustaja 
Shiva on vastustanut voimakkaasti geenimuuntelua ja varoittaa suuryhtiöiden tavoitteista patentoida ruokakasvien siemenet ja tätä kautta omistaa koko ruokatuotannon pohja. Hänen kriitikkonsa ovat huomauttaneet tämän teorian epäloogisuudesta, koska patentointi voisi koskea vain muuntogeenisiä siemeniä, joiden käyttöä hän ei lainkaan hyväksy. 

Shiva ilmoitti tukevansa Michiganin valtionyliopistorakennuksen tuhopolttoa geenimuuntelua vastaan ja sanoi, että on rikollista kohdella tuhopolttajaa kuin rikollista.GMO crops vandalized in Oregon, Karl Haro von Mogel, Biology Fortified, 24 June 2013.Vandana Shiva on Marie Mason, Support Marie Mason, New York City, April 21, 2011.

Kuuluisa ympäristöaktivisti Mark Lynas myönsi kirjassaan olleensa väärässä vastustaessaan geenimuuntelua ja esitti tosiasioiden olevan geenimuuntelun puolella. Vandana Shiva arvosteli Lynasia: koska näin jalostetut kasvit voivat levitä luomuviljelijöiden peltoihin, Lynasin kanta on kuin vaatisi raiskaajille vapautta raiskata. Seuraajan arvosteltua Shivaa GMO:iden vertaamisesta raiskaukseen Shiva vastasi, että kasveillekin kuuluu koskemattomuus ja ihmiskeskeisestä maailmankuvasta pitää siirtyä maademokratiaan ("Earth Democracy"). Seuraaja vastasi, että Äiti Maa rikkoo jatkuvasti kasvien "koskemattomuutta", viitaten siihen, miten geenejä siirtyy tavallisista villikasveista toisiin.sciencedaily.com Mark Lynas totesi Shivan vertauksen raiskaajiin loukkaavaksi ja sanoi Shivan olevan huijari ja köyhien vihollinen. Toinen seuraaja huomautti, että Shiva ei verrannut raiskaajiin Lynasia vaan maanviljelijöitä.#MarkLynas saying farmers shd be free to grow #GMOs which can contaminate #organic farms is like saying #rapists shd have freedom to rape, Vandana Shiva, 4 Jan 13.Greens on the Run in Debate Over Genetically Modified Food, Keith Kloor, Bloomberg, Jan 7, 2013.

"Vandana Shiva antaisi mieluummin intialaisten kuolla nälkään kuin syödä bioteknisesti jalostettua ruokaa", totesi Alabaman Tuskegee Universityn kasvigenetiikan professori C.S. Prakash.Dr. Strangelunch Or: Why we should learn to stop worrying and love genetically modified food, The Reason, Ronald Bailey, January 2001. Avustusjärjestöt 
CARE ja Catholic Relief Society olivat tuoneet ravintoarvoiltaan korkealaatuista maissi-soijaseosta miljoonille ihmisille, joilta hirmumyrsky oli tuhonnut kodit, ja Shiva vaati Intian hallitusta vetämään sen pois. Miljoonat yhdysvaltalaiset ovat syöneet geeniruokaa vuosia ilman mitään terveyshaittoja.

Shiva vastustaa myös sveitsiläisen instituutin kehittämää Kultaista riisiä, joka voisi estää miljoonien lasten sokeutumisen joka vuosi ja lievittää 250 miljoonan kehitysmaalaisen A-vitamiininpuutetta. Shiva sanoi, että Bengalin naiset kasvattavat 150 kasvista, joista saisi hyvin A-vitamiinia. Kalifornian yliopiston biotekniikkaohjelman johtaja Martina McGloughlin sanoi tämän muistuttavan Marie Antoinettesta, joka kehotti maanviljelijöitä syömään kakkua, jos heillä ei ollut varaa leipään. UNICEFin ravitsemustieteilijät epäilivät, että Shivan tarkoittamista kasviksista ei olisi edes fyysisesti mahdollista saada riittävästi A-vitamiinia. On myös kyseenalaista, voisivatko Kalkutan hökkelien asukkaat kasvattaa noita kasviksia lapsilleen.  Tohtori Patrick Mooren mukaan useimmat näistä 250 miljoonasta lapsesta eivät syö juuri muut kuin kulhon riisiä päivässä.By opposing Golden Rice, Greenpeace defies its own values – and harms children, The Globe and Mail, Oct. 15 2013. Tohtori Adrian Dubockin mukaan kultainen riisi ei olisi sen kalliimpaa kuin tavallinen ja A-vitamiinin puute on suurin sokeuden syy ja aiheuttaa myös 28 % maailman pikkulapsikuolemista.No, Zac Goldsmith, golden rice is not 'evil GM'. It saves people's lives, Dr. Adrian Dubock, The Guardian, 4 November 2013.

American Association for the Advancement of Sciencen kokouksessa International Agricultural Researchin johtaja Ismail Serageldin ihmetteli, miksi joku haluaa miljoonan lapsen kuolevan ja 2–3 miljoonan sokeutuvan vain siksi, että tapa jolla kultainen riisi aikanaan kehitettiin ei ole hänen mieleensä.

Samalla kun Shiva kutsui GM-siemeniä "orjuuden siemeniksi", intialaiset viljelijät ottivat luvattomasti käyttöön Monsanton koeviljelmältä levinneitä tuholaisresistentin Bt-puuvillan siemeniä. Seitsemän vuotta myöhemmin viljelijät käyttivät luvatonta lajiketta jo seitsemän miljoonan hehtaarin alalla.AFTERWORD, Kevin Kelly, EDGE.

Shiva väittää GM-tekniikan olevan testaamatonta, todistamatonta ja vaarallista, vaikka kaikki tämä on todistettavasti epätotta, kirjoittaa Stanfordin yliopiston tutkija Henry I. Miller. Shiva ei vain vastusta geenitekniikkaa vaan väittää jopa arviolta miljardi ihmishenkeä pelastaneen 1900-luvun "vihreän vallankumouksen" vahingoittaneen ympäristöä.Fight Droughts with Science: Better crops could ease India's monsoon worries, HENRY I. MILLER, Stanford University's Hoover Institution, The Wall Street Times, Aug. 12, 2009.Father of the Green Revolution – He Helped Feed the World! ja "Determining the Number Norman Borlaug – The Green Revolution", ScienceHeroes.com Tohtori Amy R. Piercen mukaan useimmat lukuisista arvioista yli miljardista ihmishengestä perustuvat ennustettuihin nälänhätiin, jotka jäivät toteutumatta, ja ovat epävarmoja. Piercen mukaan silti vaikutus kuolleisuuteen oli todella näin suuri, koska ravitsemus vaikuttaa niin voimakkaasti lapsikuolleisuuteen ja elinikään.

 Arvostelua 
Vuoden 2004 parhaasta tiedekirjasta palkittu tiedetoimittaja Ronald Bailey kirjoitti Vandana Shivan olevan "luddiitti": jos jokin on uutta, hän vastustaa sitä.Rebels Against the Future: Witnessing the birth of the global anti-technology movement, Ronald Bailey, The Reason, February 28, 2001.

C. Jackson on syyttänyt eräitä Shivan kantoja essentialistisiksi,C Jackson: Radical Environmental Myths: A Gender Perspective, 1995 siis Shiva katsoisi tiettyjen ominaisuuksien olevan välttämättömiä jollekin ihmisryhmälle, esimerkiksi miehille tai naisille.

Vuonna 2002 Delhin Liberty Institute myönsi Shivalle "Bullshit Award for Sustaining Poverty" ("paskapuhepalkinto köyhyyden ylläpitämisestä") -palkinnon Johannesburgissa ja nimesi hänet "länsimaisen ekoimperialismin äänitorveksi"."BULLSHIT AWARD FOR SUSTAINING POVERTY" AWARDED TODAY TO VANDANA SHIVA , Kendra Okonski, 28 Aug 2002.

 Teoksia 

 Stolen Harvest: The Hijacking of the Global Food Supply (South end press, Boston, MA. 1999)
 Biopiracy: The Plunder of Nature and Knowledge (South end press, Boston, MA. 1997)
 Monocultures of the Mind: Perspectives on Biodiversity and Biotechnology (Zed Books, London, 1993)
 Staying Alive: Women, Ecology and Survival in India (St Martin´s press, NY, 1989)

 Lähteet 

Luokka:Right Livelihood -palkinnon saajat
Luokka:Ympäristöaktivistit
Luokka:Intialaiset kirjailijat
Luokka:Intialaiset fyysikot
Luokka:Vuonna 1952 syntyneet
Luokka:Elävät henkilöt
Luokka:Intialaiset filosofit
Luokka:Pasifistit